Krishtianu Ronaldu Nike bilan hamkorlikda yangi krossovka modelini chiqardi (foto)

Nike kompaniyasi “Real” yetakchisi Krishtianu Ronaldu bilan hamkorlikda yangi – Train Ultrafast Flyknit krossovka modelini ishlab chiqardi, deb xabar bermoqda Highsnobiety.

Oyoq kiyimi kulrang rangda ishlangan bo‘lib, unga neonlar o‘rnatilgan. Tovon qismida esa CR7 logotipi tushirilgan. Sotuvga chiqarilgan Train Ultrafast Flyknit krossovkalarning bir juftini 200 dollarga xarid qilish mumkin.

31 yoshli Ronaldu CR7 nomli shaxsiy brendini rivojlantirishda davom etmoqda. Mazkur brend ostida poyafzal, libos va ichki kiyimlar chiqariladi.